ddrg/super_eurlex huggingface dataset:
C 427/46

Rettens dom af 9. oktober 2018 — Multiconnect mod Kommissionen

(Sag T-884/16) (1)

(Annullationssøgsmål - konkurrence - fusioner - detailmarkedet for mobile telekommunikationstjenester og engrosmarkedet for adgang og opkaldsoprindelse i Tyskland - Telefónica Deutschlands overtagelse af E-Plus - afgørelse, hvorved en fusion erklæres forenelig med det indre marked og EØS-aftalen - gennemførelse af de endelige tilsagns ikke-MNO-element - retsakter, der ikke kan være genstand for søgsmål - afvisning)

(2018/C 427/58)

Processprog: tysk

Parter

Sagsøger: Multiconnect GmbH (München, Tyskland) (ved advokaterne J.-M. Schultze, S. Pautke og C. Ehlenz)

Sagsøgt: Europa-Kommissionen (ved N. Kahn, M. Farley og C. Vollrath, som befuldmægtigede)

Sagens genstand

Søgsmål i henhold til artikel 263 TEUF med påstand om bl.a. annullation af de afgørelser fra Kommissionen, som angiveligt fremgår af e-mail af 11. og 29. oktober 2016 om gennemførelse af de løsninger for ikke-MNO, der er indeholdt i de endelige tilsagn, som blev gjort bindende ved Kommissionens afgørelse C(2014) 4443 final af 2. juli 2014 om en fusions forenelighed med det indre marked og EØS-aftalen, forudsat at visse tilsagn overholdes (sag M.7018 — Telefónica Deutschland/E-Plus).

Konklusion

1) Europa-Kommissionen frifindes.

2) Det er ufornødent at træffe afgørelse om de anmodninger om intervention, som er blevet fremsat af Telefónica Deutschland Holding AG og Drillisch AG.

3) Multiconnect GmbH bærer sine egne omkostninger og betaler de af Kommissionen afholdte omkostninger.

4) Telefónica Deutschland Holding bærer sine egne omkostninger i forbindelse med anmodningen om intervention.

5) Drillisch bærer sine egne omkostninger i forbindelse med anmodningen om intervention.

(1) EUT C 38 af 6.2.2017.
C 427/41

Rettens dom af 4. oktober 2018 — Grækenland mod Kommissionen

(Sag T-272/16) (1)

(EGFL og ELFUL - udgifter udelukket fra EU-finansiering - udgifter afholdt af Den Hellenske Republik - faste finansielle korrektioner - punktvise finansielle korrektioner - arealstøtteordning - begrebet permanente græsarealer - betingelser for at pålægge en fast korrektion på 25 % - fast korrektion på 10 % - fast korrektion på 5 % - artikel 31, stk. 4, i forordning (EF) nr. 1290/2005 - nøglekontroller - støttekontroller - flerårige foranstaltninger - langvarige projekter)

(2018/C 427/50)

Processprog: græsk

Parter

Sagsøger: Den Hellenske Republik (ved G. Kanellopoulos, O. Tsirkinidou, A. Vasilopoulou, D. Ntourntoureka og E. Leftheriotou, som befuldmægtigede)

Sagsøgt: Europa-Kommissionen (først ved D. Triantafyllou og J. Aquilina, derefter ved D. Triantafyllou, J. Aquilina og K. Skelly og endelig ved D. Triantafyllou og J. Aquilina, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om delvis annullation af Kommissionens gennemførelsesafgørelse (EU) 2016/417 af 17. marts 2016, om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2016, L 75, s. 16).

Konklusion

1) Europa-Kommissionen frifindes.

2) Den Hellenske Republik betaler sagsomkostningerne.

(1) EUT C 270 af 25.7.2016.
Rettens dom af 26. september 2018 — Puma mod EUIPO — Doosan Machine Tools (PUMA)

(Sag T-62/16) (1)

(EU-varemærker - indsigelsessag - ansøgning om EU-figurmærket PUMA - de ældre internationale figurmærker PUMA - relativ registreringshindring - artikel 8, stk. 5, i forordning (EF) nr. 207/2009 (nu artikel 8, stk. 5, i forordning (EU) 2017/1001))

(2018/C 427/48)

Processprog: engelsk

Parter

Sagsøger: Puma SE (Herzogenaurach, Tyskland) (ved advokat P. González-Bueno Catalán de Ocón)

Sagsøgt: Den Europæiske Unions Kontor for Intellektuel Ejendomsret (ved A. Folliard-Monguiral og D. Walicka, som befuldmægtigede)

Intervenient: Doosan Machine Tools Co. Ltd (Seongsan-gu, Sydkorea) som har fået tilladelse til at indtræde i sagen i stedet for den anden part i sagen for appelkammeret ved EUIPO (ved advokaterne R. Böhm og S. Overhage)

Sagens genstand

Søgsmål anlagt til prøvelse af afgørelse truffet den 4. december 2015 af Fjerde Appelkammer ved EUIPO (sag R 1052/2015-4) vedrørende en indsigelsessag mellem Puma og Doosan Infracore Co. Ltd.

Konklusion

1) Den afgørelse, der blev truffet den 4. december 2015 af Fjerde Appelkammer ved Den Europæiske Unions Kontor for Intellektuel Ejendomsret (EUIPO) (sag R 1052/2015-4), annulleres.

2) EUIPO bærer sine egne omkostninger og betaler de af Puma SE afholdte omkostninger.

3) Doosan Machine Tools Co. Ltd bærer sine egne omkostninger.

(1) EUT C 118 af 4.4.2016.
C 427/48

Rettens dom af 4. oktober 2018 — Proof IT mod EIGE

(Sag T-914/16) (1)

(Offentlige tjenesteydelseskontrakter - udbudsprocedure - anmodning om ydelser opdelt i to partier - virksomhedsrådgivning - vedligeholdelse og ajourføring af værktøjer og midler - afvisning af en tilbudsgivers tilbud - tildelingskriterier - gennemsigtighed - ligebehandling - åbenbart urigtigt skøn - ansvar uden for kontraktforhold)

(2018/C 427/60)

Processprog: engelsk

Parter

Sagsøger: Proof IT SIA (Riga, Letland) (ved advokaterne J. Jerņeva, og D. Pāvila)

Sagsøgt: Det Europæiske Institut for Ligestilling mellem Mænd og Kvinder (EIGE) (ved advokaterne J. Stuyck, V. Ost og M. Vanderstraeten)

Sagens genstand

Dels en påstand støttet på artikel 263 TEUF om annullation af EIGE’s afgørelse, meddelt sagsøgeren ved skrivelsen af 14. oktober 2016 med referencen EIGE/VL/mpD/2016/594, om afvisning af dennes bud afgivet som led i de to partier i udbudsproceduren EIGE/2016/OPER/01 med overskriften »Vedligeholdelse og ajourføring af EIGE’s værktøjer og midler til kønsstatistikker«, og om tildeling af rammekontrakten til en anden tilbudsgiver, dels en påstand støttet på artikel 268 TEUF om erstatning for den skade, som sagsøgeren angiveligt har lidt som følge af mistet mulighed, og/eller for tabet af selve kontrakten.

Konklusion

1) EIGE frifindes.

2) Proof IT SIA betaler sagsomkostningerne.

(1) EUT C 78 af 13.3.2017.
1)

Kommissionens gennemførelsesafgørelse (EU) 2016/417 af 17. marts 2016 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), annulleres, for så vidt som den vedrører afkoblet direkte støtte udbetalt til Kongeriget Sverige for et samlet beløb på 8 811 286,44 EUR for ansøgningsåret 2013.
Rettens dom af 25. september 2018 — GABO:mi mod Kommissionen

(Sag T-10/16) (1)

((Voldgiftsbestemmelse - sjette og syvende rammeprogram for forskning, teknologisk udvikling og demonstration (2002-2006 og 2007-2013) - skrivelser, hvorved der anmodes om tilbagebetaling af en del af den udbetalte støtte - debetnota - modregning af tilgodehavender - tilpasning af stævningen - antagelse til realitetsbehandling - udgifterne er støtteberettiget - midler, der er bundet i en fond - pligt til at indføre omkostningerne i kontrahentens regnskaber - overensstemmelse med de regnskabsregler, der anvendes i den stat, hvor kontrahenten har hjemsted - retssikkerhed - berettiget forventning - god forvaltning - gennemsigtighed - ret til kontradiktion - proportionalitet))

(2018/C 408/58)

Processprog: engelsk

Parter

Sagsøger: GABO:mi Gesellschaft für Ablauforganisation:milliarium mbH & Co. KG (München, Tyskland) (ved advokaterne M. Ahlhaus og C. Mayer)

Sagsøgt: Europa-Kommissionen (først ved S. Delaude, S. Lejeune og M. Siekierzyńska, derefter ved S. Delaude og M. Siekierzyńska, som befuldmægtigede)

Sagens genstand

For det første et søgsmål støttet på artikel 272 TEUF med påstand om, at det fastslås, at en fordring, som er nævnt i to underretningsskrivelser, der er dateret den 2. december 2015, og i en debetnota, der er dateret den 2. december 2015, angående en fordring på 1 770 417,29 EUR, ikke eksisterer, og for det andet et søgsmål støttet på artikel 263 TEUF med påstand om annullation af de afgørelser om modregning, som er indeholdt i syv skrivelser, der er dateret den 16. og den 21. december 2015, den 14. januar, den 26. april og den 3. maj 2016, som har til formål at modregne hver betaling i sagsøgerens angivelige gæld, og annullation af den nævnte debetnota og de nævnte underretningsskrivelser.

Konklusion

1) Europa-Kommissionens fordring mod GABO:mi Gesellschaft für Ablauforganisation:milliarium mbH & Co. KG, som er nævnt i debetnota nr. 3241514917, der er dateret den 2. december 2015, og i to underretningsskrivelser, der er dateret den 2. december 2015, er ugrundet for så vidt angår de omkostninger, der er angivet som vedrørende det »almindelige budget for rejser og møder«, og de faste godtgørelser, der knytter sig hertil.

2) I øvrigt frifindes Europa-Kommissionen.

3) Hver part bærer sine egne omkostninger.

(1) EUT C 111 af 29.3.2016.
C 399/32

Rettens dom af 19. september 2018 — HD mod Parlamentet

(Sag T-604/16) (1)

((Personalesag - tjenestemænd - løn - familietillæg - husstandstillæg - uddannelsestillæg - børnetilskud - betingelser for tildeling - fradrag af et tillæg af samme art, som oppebæres fra anden side - tilbagesøgning af fejlagtigt udbetalte beløb - afgørelser om at bringe retten til visse tillæg til ophør - retlig fejl - åbenbart urigtigt skøn))

(2018/C 399/43)

Processprog: fransk

Parter

Sagsøger: HD (ved advokat C. Bernard-Glanz)

Sagsøgt: Europa-Parlamentet (ved M. Ecker og L. Deneys, som befuldmægtigede)

Sagens genstand

Søgsmål støttet på artikel 270 TEUF med påstand om annullation, for det første, af Parlamentets afgørelser af 21. september, 5. oktober, 27. november og 15. december 2015 om tilbagesøgning af de beløb, som sagsøgeren uretmæssigt har oppebåret i form af uddannelsestillæg, for det andet, af Parlamentets afgørelser af 5., 13. og 23. oktober og af 5., 11. og 12. november 2015 om tilbagesøgning af de beløb, som hun uretmæssigt har oppebåret i form af uddannelsestillæg og børnetilskud, og om fratagelse af hendes ret til husstandstillæg, og, for det tredje, »om fornødent« af afgørelsen af 21. april 2016 om afslag på hendes klage.

Konklusion

1) Europa-Parlamentet frifindes.

2) HD betaler sagsomkostningerne.

(1) EUT C 326 af 5.9.2016 (sag oprindeligt registreret ved EU-Personaleretten under sagsnr. F-34/16 og overført til Den Europæiske Unions Ret den 1.9.2016).
1)

Kommissionens gennemførelsesafgørelse (EU) 2016/1059 af 20. juni 2016 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) annulleres, for så vidt som den udelukker de betalinger, som Den Tjekkiske Republik har gennemført inden for EGFL for 6 356 909,30 EUR inden for krydsoverensstemmelseskontrollen vedrørende regnskabsåret 2011.
Rettens dom af 12. september 2018 — De Geoffroy m.fl. mod Parlamentet

(Sag T-788/16) (1)

((Personalesag - tjenestemænd - ferie - vedtagelse af nye retningslinjer fra Parlamentet vedrørende administration af ferie - individuelle afgørelser truffet i medfør af de nye retningslinjer i tolkeafdelingerne - begrundelsespligt - åbenbart urigtigt skøn - tjenestens interesse - ulovlighedsindsigelse))

(2018/C 381/23)

Processprog: fransk

Parter

Sagsøgere: Dominique De Geoffroy (Bruxelles, Belgien) og de 14 øvrige sagsøgere, hvis navne er opført i bilaget til dommen (først ved advokaterne N. de Montigny og J.-N. Louis, derefter ved advokat N. de Montigny)

Sagsøgt: Europa-Parlamentet (ved E. Taneva og L. Deneys, som befuldmægtigede)

Sagens genstand

Søgsmål støttet på artikel 270 TEUF med påstand om annullation, for det første, af Parlamentets retningslinjer af 21. marts 2016 vedrørende gennemførelse, for tolkeafdelingerne, af artikel 4, stk. 5, i de interne regler vedrørende administration af ferie, for det andet, af Parlamentets afgørelse af 12. april 2016 om at godkende Françoise Joostens’ ferieansøgning, men om at integrere de ansøgte feriedage i en kvote på tre og en halv dag, for det tredje, af Parlamentets afgørelse af 2. juni 2016 om afslag på en ferieansøgning fra Françoise Joostens og, for det fjerde, af Parlamentets afgørelse af 13. juni 2016 om afslag på en ferieansøgning fra Stéphane Grosjean.

Konklusion

1) Europa-Parlamentets afgørelse af 13. juni 2016 om afslag på en ferieansøgning fra Stéphane Grosjean annulleres.

2) I øvrigt frifindes Parlamentet.

3) Hver part bærer sine egne omkostninger.

(1) EUT C 14 af 16.1.2017.
1)

Kendelse afsagt af Personaleretten (Første Afdeling) den 2. august 2016, Cocchi og Falcione mod Kommissionen (F-134/11), ophæves, for så vidt som Personaleretten fastslog, at det var ufornødent at træffe afgørelse vedrørende den erstatningspåstand, som Giorgio Cocchi og Nicola Falcione havde fremsat i første instans.
Rettens dom af 8. november 2018 — QB mod ECB

(Sag T-827/16) (1)

((Personalesag - ECB-ansatte - bedømmelsesår - karriereudviklingsrapport (2015) - mulighed for at blive ledsaget af en fagforeningsrepræsentant i forbindelse med bedømmelsessamtalen - tilsidesættelse af reglerne om bedømmerens objektivitet og upartiskhed - løn - afgørelse om afslag på tildeling af en lønstigning - bevisers antagelse til realitetsbehandling - e-mail udvekslet mellem en ansat og dennes »coach« på en elektronisk postkasse til tjenestebrug - ansvar))

(2019/C 16/47)

Processprog: fransk

Parter

Sagsøger: QB (ved advokat L. Levi)

Sagsøgt: Den Europæiske (ECB) (ved F. von Lindeiner og B. Ehlers, som befuldmægtigede, bistået af advokat B. Wägenbaur)

Sagens genstand

Søgsmål støttet på artikel 50a i statutten for Den Europæiske Unions Domstol og på artikel 36.2 i protokollen om statutten for Det europæiske System af Centralbanker og Den Europæiske Centralbank, bilagt EU-traktaten og EUF-traktaten, med påstand dels om annullation af sagsøgerens bedømmelsesrapport for 2015 og af ECB’s afgørelse af 15. december 2015 om afslag på at tildele ham en lønstigning og, om fornødent, om annullation af ECB’s afgørelser af 2. maj og 15. september 2016 om afslag på henholdsvis den administrative klage og sagsøgerens klage, dels om erstatning for et tab, som sagsøgeren har lidt.

Konklusion

1) QB’s bedømmelsesrapport for bedømmelsesåret 2015 og afgørelsen truffet af Den Europæiske Centralbank (ECB) den 15. december 2015 om afslag på at tildele QB en lønstigning, annulleres.

2) I øvrigt frifindes ECB.

3) ECB bærer sine egne sagsomkostninger og betaler de af QB afholdte omkostninger.

(1) EUT C 22 af 23.1.2017.
Rettens dom af 25. oktober 2018 — PO m.fl. mod EEAS

(Sag T-729/16) (1)

(Personalesag - EEAS - løn - tjenestemænd, der gør tjeneste ved delegationen i Peking - familietillæg - uddannelsestillæg for 2015/2016 - artikel 15, andet punktum, i bilag X til vedtægten - overstigelse af det vedtægtsbestemte loft for tredjelande - afgørelse om at sætte loft over godtgørelsen af skoleudgifter i exceptionelle tilfælde)

(2019/C 4/32)

Processprog: fransk

Parter

Sagsøgere: PO, PP, PQ og PR (først ved advokaterne N. de Montigny og J. N. Louis, derefter ved advokat N. de Montigny)

Sagsøgt: Tjenesten for EU's Optræden Udadtil (EEAS) (ved S. Marquardt og R. Spac, som befuldmægtigede, bistået af advokaterne M. Troncoso Ferrer, F. M. Hislaire og S. Moya Izquierdo)

Sagens genstand

Søgsmål støttet på artikel 270 TEUF med påstand om annullation af EEAS’ afgørelser om ikke at godtgøre de af sagsøgernes skoleudgifter for skoleåret 2015/2016, der overstiger et beløb svarende til det vedtægtsbestemte loft for tredjelande (seks gange basisloftet) med tillæg af 10 000 EUR (i alt 27 788,40 EUR).

Konklusion

1) Tjenesten for EU's Optræden Udadtil frifindes.

2) PO, PP, PQ og PR bærer deres egne omkostninger og betaler de af Tjenesten for EU's Optræden Udadtil (EEAS) afholdte omkostninger.

(1) EUT C 475 af 19.12.2016.
C 4/21

Rettens dom af 8. november 2018 — Lituaen mod Kommissionen

(Sag T-34/16) (1)

(EGFL - udgifter udelukket fra finansiering - særlig støtte til sektoren for oksekød og sektoren for fåre- og gedekød - kontroller på stedet - fysisk kontrol af dyr - kvaliteten af kontrollerne - kontrolrapport - fast korrektion - begrundelsespligt - proportionalitet - punktvis korrektion)

(2019/C 4/29)

Processprog: litauisk

Parter

Sagsøger: Republikken Litauen (først ved D. Kriaučiūnas, T. Orlickas og R. Krasuckaitė, derefter ved T. Orlickas og R. Krasuckaitė, som befuldmægtigede)

Sagsøgt: Europa-Kommissionen (ved A. Sauka og A. Steiblytė, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af Kommissionens gennemførelsesafgørelse (EU) 2015/2098 af 13. november 2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2015, L 303, s. 35).

Konklusion

1) Europa-Kommissionen frifindes.

2) Republikken Litauen betaler sagsomkostningerne.

(1) EUT C 118 af 4.4.2016.
Rettens dom af 24. oktober 2018 — Pirelli Tyre mod EUIPO — Yokohama Rubber (Gengivelse af en »L«-formet rille)

(Sag T-447/16) (1)

(EU-varemærker - ugyldighedssag - EU-figurmærke, der gengiver en »L«-formet rille - absolut registreringshindring - tegn, som udelukkende består af en udformning af varen, som er nødvendigt for at opnå et teknisk resultat - artikel 7, stk. 1, litra e), nr. ii), i forordning (EF) nr. 40/94 - artikel 7, stk. 1, litra e), nr. ii), i forordning nr. 207/2009 [nu artikel 7, stk. 1, litra e), nr. ii), i forordning 2017/1001] - forordning (EU) 2015/2424 - tidsmæssig anvendelse af retsregler - varens udformning - tegnets art - hensyntagen til elementer, der er nyttige for identificeringen af tegnets væsentligste kendetegn - den almene interesse, der ligger bag artikel 7, stk. 1, litra e), nr. ii), i forordning nr. 40/94)

(2019/C 4/31)

Processprog: engelsk

Parter

Sagsøger: Pirelli Tyre SpA (Milano, Italien) (ved advikaterne T.M. Müller og F. Togo)

Sagsøgt: Den Europæiske Unions Kontor for Intellektuel Ejendomsret (ved J. Ivanauskas, som befuldmægtiget)

Den anden part i sagen for appelkammeret ved EUIPO og intervenient ved Retten: The Yokohama Rubber Co. Ltd (Tokyo, Japan) (ved advokaterne F. Boscariol de Roberto, D. Martucci og I. Gatto)

Sagens genstand

Påstand om annullation af afgørelse truffet den 28. april 2016 af Femte Appelkammer ved EUIPO (sag R 2583/2014-5) vedrørende en ugyldighedssag mellem Yokohama Rubber og Pirelli Tyre.

Konklusion

1) Punkt 2 og 3 i konklusionen i afgørelsen truffet den 28. april 2016 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 2583/2014-5) annulleres.

2) EUIPO bærer sine egne omkostninger og betaler de af Pirelli Tyre SpA afholdte omkostninger.

3) The Yokohama Rubber Co. Ltd bærer sine egne omkostninger.

(1) EUT C 350 af 26.9.2016.
Rettens dom af 24. oktober 2018 — Epsilon International mod Kommissionen

(Sag T-477/16) (1)

((Voldgiftsbestemmelse - aftaler indgået inden for rammerne af det syvende rammeprogram for forskning, teknologisk udvikling og demonstration (2007-2013) - søgsmålsinteresse - støtteberettigede omkostninger - suspension af betaling - annullationspåstand - beslutning om at registrere sagsøgeren i den centrale database i systemet for tidlig opdagelse og udelukkelse (EDES) - retsakt, der ikke kan anfægtes - afvisning))

(2018/C 445/19)

Processprog: engelsk

Parter

Sagsøger: Epsilon International SA (Marousi, Grækenland) (ved advokaterne D. Bogaert og A. Guillerme)

Sagsøgt: Europa-Kommissionen (ved J. Estrada de Solà, A Katsimerou og A. Kyratsou, som befuldmægtigede)

Sagens genstand

Søgsmål i henhold til dels artikel 272 TEUF med påstand om, at det for det første fastslås, at de af Kommissionen udbetalte beløb under støtteaftalerne Briseide, i-SCOPE og Smart-Islands udgør støtteberettigede omkostninger, for det andet at Kommissionens afgørelser om at suspendere betalingerne for projekterne i-Locate, eENV-Plus, GeoSmartCity og c-Space er ubegrundede, og for det tredje at Kommissionens ulovlige adfærd har påført sagsøgeren et tab, og dels for det første i henhold til artikel 263 TEUF med påstand om annullation af Kommissionens afgørelse Ares(2016) 2835215 af 17. juni 2016 om registrering af Epsilon i databasen i systemet for tidlig opdagelse og udelukkelse (EDES) og for det andet i henhold til artikel 268 TEUF med påstand om erstatning for det tab, som sagsøgeren har lidt som følge af denne retsakt.

Konklusion

1) Europa-Kommissionen frifindes.

2) Epsilon International SA betaler sagsomkostningerne.

(1) EUT C 402 af 31.10.2016.
1)

Europa-Kommissionens afgørelse af 3. juni 2016 om at fjerne Hubei Xinyegang Steel Co. Ltd fra listen over selskaber, der er opført under Taric-tillægskode A 950 og at opføre det under Taric-tillægskode C 129, for samtlige koder i den kombinerede nomenklatur, der er nævnt i artikel 1, stk. 1, i Kommissionens gennemførelsesforordning (EU) 2015/2272 af 7. december 2015 om indførelse af en endelig antidumpingtold på importen af visse sømløse rør af jern eller stål med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Rådets forordning (EF) nr. 1225/2009, annulleres.
Rettens dom af 4. oktober 2018 — PD mod EIB

(Sag T-615/16) (1)

(Personalesag - ansatte i EIB - psykisk chikane - total og vedvarende invaliditet - ansøgning om anerkendelse af sygdommen som en erhvervssygdom - søgsmål anlagt før afslutningen af proceduren til anerkendelse af en sygdom som en erhvervssygdom - afvisning)

(2018/C 427/56)

Processprog: engelsk

Parter

Sagsøger: PD (Luxembourg, Luxembourg) (ved advokat B. Maréchal)

Sagsøgt: Den Europæiske Investeringsbank (EIB) (ved T. Gilliams og G. Faedo, som befuldmægtigede, bistået af advokat A. Dal Ferro)

Sagens genstand

Søgsmål støttet på artikel 270 TEUF og artikel 50a i statutten for Den Europæiske Unions Domstol, hvorved der nærmere bestemt er nedlagt påstand om, at EIB tilpligtes at erstatte det tab, som sagsøgeren angiveligt har lidt som følge af hans overordnedes psykiske chikane og som følge af, at EIB ikke traf passende foranstaltninger med henblik på at afhjælpe denne situation og beskytte sagsøgerens helbred.

Konklusion

1) Sagen afvises.

2) PD og Den Europæiske Investeringsbank (EIB) bærer hver deres egne omkostninger.

(1) EUT C 371 af 10.10.2016 (sag oprindeligt registreret ved Retten for EU-Personalesager under sagsnummer F-45/16 og overført til Den Europæiske Unions Ret den 1.9.2016).
C 427/42

Rettens dom af 4. oktober 2018 — Blackmore mod EUIPO — Paice (DEEP PURPLE

(Sag T-344/16) (1)

([EU-varemærker - indsigelsessag - ansøgning om EU-ordmærket DEEP PURPLE - det ældre ikke-registrerede mærke DEEP PURPLE - relativ registreringshindring - artikel 8, stk. 4, i forordning (EF) nr. 207/2009 [nu artikel 8, stk. 4, i forordning (EU) 2017/1001] - søgsmål vedrørende utilbørlig udnyttelse i henhold til common law (action for passing off) - ingen risiko for vildledende præsentation - artikel 177, stk. 1, litra d), i Rettens procesreglement - afvisning])

(2018/C 427/52)

Processprog: engelsk

Parter

Sagsøger: Richard Hugh Blackmore (New York, New York, De Forenede Stater) (først ved barrister A. Edwards-Stuart, derefter ved barrister T. Alkin)

Sagsøgt: Den Europæiske Unions Kontor for Intellektuel Ejendomsret (EUIPO) (ved D. Gája og D. Walicka, som befuldmægtigede)

Den anden part i sagen for appelkammeret ved EUIPO og intervenient ved Retten: Ian Paice (London, Det Forenede Kongerige) (ved barrister M. Engelman og solicitor J. Stephenson)

Sagens genstand

Søgsmål anlagt til prøvelse af afgørelse truffet den 21. marts 2016 af Femte Appelkammer ved EUIPO (sag R 736/2015-5) vedrørende en indsigelsessag mellem Ian Paice og Richard Hugh Blackmore.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Richard Hugh Blackmore betaler sagsomkostningerne.

(1) EUT C 314 af 29.8.2016.